CELEX: 32012R0937
Language: et
Date: 2012-10-12 00:00:00
Title: Komisjoni rakendusmäärus (EL) nr 937/2012, 12. oktoober 2012 , millega muudetakse määruseid (EÜ) nr 1122/2009 ja (EL) nr 65/2011 seoses meetodiga, millega määratakse kindlaks kohaldatav intressimäär alusetult makstud summadele, mida nõutakse tagasi toetusesaajatelt, kes on saanud toetust nõukogu määruse (EÜ) nr 73/2009 kohaselt põllumajandustootjate suhtes kohaldatavate otsetoetuskavade alusel või kes on saanud nõukogu määruse (EÜ) nr 1698/2005 kohaselt maaelu arengu toetust või nõukogu määruse (EÜ) nr 1234/2007 kohaselt veinisektori toetust

13.10.2012   
            
            
               ET
            
            
               Euroopa Liidu Teataja
            
            
               L 280/1
            
         KOMISJONI RAKENDUSMÄÄRUS (EL) nr 937/2012,
   12. oktoober 2012,
   millega muudetakse määruseid (EÜ) nr 1122/2009 ja (EL) nr 65/2011 seoses meetodiga, millega määratakse kindlaks kohaldatav intressimäär alusetult makstud summadele, mida nõutakse tagasi toetusesaajatelt, kes on saanud toetust nõukogu määruse (EÜ) nr 73/2009 kohaselt põllumajandustootjate suhtes kohaldatavate otsetoetuskavade alusel või kes on saanud nõukogu määruse (EÜ) nr 1698/2005 kohaselt maaelu arengu toetust või nõukogu määruse (EÜ) nr 1234/2007 kohaselt veinisektori toetust
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (1) eriti selle artikli 51 lõiget 4, artikli 74 lõiget 4 ja artiklit 91,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ÜTK määrus), (2) eriti selle artikleid 85x ja 103za koostoimes artikliga 4,
   võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (3) eriti selle artikli 142 punkte c ja o,
   ning arvestades järgmist:
   
               (1)
            
            
               Komisjoni 30. novembri 2009. aasta määruse (EÜ) nr 1122/2009 (millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega) (4) artikli 80 lõikes 2 ning komisjoni 27. jaanuari 2011. aasta määruse (EL) nr 65/2011 (millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad seoses kontrollimenetluse rakendamisega ning nõuetele vastavusega maaelu arengu toetusmeetmete osas) (5) artikli 5 lõikes 2 on sätestatud meetod, millega määratakse kindlaks kohaldatav intressimäär alusetult makstud summadele, mida nõutakse tagasi kõnealuste määrustega hõlmatud toetuse saajatelt.
            
         
               (2)
            
            
               Intressi kohaldatakse ajavahemiku suhtes, mis jääb tagasimaksekohustusest teatamise ja tagasimakstava summa tegeliku tagasimakse või mahaarvamise vahele. See tähendab, et kui selleks kulunud aeg on selge, peavad riiklikud asutused nõudma intressi eraldi sissenõudekorralduse alusel tegelikult kõigil sissenõudmise juhtudel.
            
         
               (3)
            
            
               Lihtsustamise huvides ja haldustõhususe parandamiseks tuleks intressi nõuda üksnes alates võlgniku jaoks kehtestatud mõistlikust maksetähtajast, mis on märgitud sissenõudekorraldusel.
            
         
               (4)
            
            
               Määrusi (EÜ) nr 1122/2009 ja (EL) nr 65/2011 tuleks seepärast vastavalt muuta.
            
         
               (5)
            
            
               Õiguskindluse huvides tuleks täpsustada, et käesoleva määrusega ette nähtud meetmeid kohaldatakse alates 16. oktoobrist 2012 väljastatud sissenõudekorralduste suhtes.
            
         
               (6)
            
            
               Käesoleva määrusega ette nähtud meetmed on kooskõlas maaelu arengu komitee, põllumajandusturgude ühise korralduse komitee ja otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1122/2009 muutmine
   Määruse (EÜ) nr 1122/2009 artikli 80 lõike 2 esimene lõik asendatakse järgmisega:
   
      „2.   Intress arvutatakse ajavahemiku alusel, mis jääb põllumajandustootja jaoks sissenõudekorraldusel märgitud maksetähtaja (mis ei ületa 60 päeva) ning tagasimakse või mahaarvamise kuupäeva vahele.”
   
   Artikkel 2
   Määruse (EL) nr 65/2011 muutmine
   Määruse (EL) nr 65/2011 artikli 5 lõike 2 esimene lõik asendatakse järgmisega:
   
      „2.   Intress arvutatakse ajavahemiku alusel, mis jääb toetusesaaja jaoks sissenõudekorraldusel märgitud maksetähtaja (mis ei ületa 60 päeva) ning tagasimakse või mahaarvamise kuupäeva vahele.”
   
   Artikkel 3
   Jõustumine ja kohaldamine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 16. oktoobrist 2012 väljastatud sissenõudekorralduste suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 277, 21.10.2005, lk 1.
   
      (2)  ELT L 299, 16.11.2007, lk 1.
   
      (3)  ELT L 30, 31.1.2009, lk 16.
   
      (4)  ELT L 316, 2.12.2009, lk 65.
   
      (5)  ELT L 25, 28.1.2011, lk 8.